ઘાટકોપર પોલીસ-સ્ટેશનના સિનિયર ઇન્સ્પેક્ટર વ્યંકટ પાટીલે આ બધી માહિતી આપતાં ‘મિડ-ડે’ને કહ્યું હતું કે ‘પબ્લિકે જે ચાર રિક્ષાઓની તોડફોડ કરી હતી એ રિક્ષાના ડ્રાઇવરો તોફાની વાતાવરણ પછી ત્યાં હાજર નહોતા. આ રિક્ષાઓ બીજા પાસે ચલાવીને કે ટો કરીને પોલીસે કબજામાં લીધી હતી. ત્યાર પછી બનાવની તપાસ કરીને બે રિક્ષા-ડ્રાઇવરોની પૅસેન્જરની મારપીટ કરવા બદલ ધરપકડ કરી હતી. હજી અમારી તપાસ ચાલી રહી છે.’